OBH 3918/1996.
Az állampolgári jogok országgyűlési biztosának jelentése
Ügyintéző: dr. Katona Anikó
dr. Simon János

A panaszosok által sérelmezett rendőri intézkedések iratainak vizsgálata alapján megállapítottuk, hogy azok végrehajtása során jogsértés nem történt.

A nyomozó hatóság a sérelmezett házkutatást és elővezetést a Be. 130. § (2) bekezdésében meghatározott halaszthatatlan nyomozati cselekményként foganatosította. Az elővezetést foganatosító G. nyomozó esetleges ittasságára utaló tényt, adatot a vizsgálat során nem tudtunk felderíteni.
Férjeik fogvatartási körülményeire vonatkozó megállapításaik a zsúfolt elhelyezést illetően helytállóak. A meghallgatás során azonban az érintettek sem az ellátásra, sem pedig jogaik érvényesülésének hiányára nem panaszkodtak.
Sérelmeik előzetes letartóztatásuk megalapozottságával és időtartamával kapcsolatosak. Ezek vizsgálata viszont nem tartozik az országgyűlési biztos hatáskörébe.

Javasoljuk a panaszosokat a mellékelt levéllel értesíteni megállapításainkról.

Budapest, 1996. szeptember 10.

Dr. Katona Anikó
Dr. Simon János